NARIADENIE KOMISIE (ES) č. 1053/2009
z 5. novembra 2009,
ktorým sa mení a dopĺňa nariadenie (ES) č. 952/2006 o spôsoboch uplatňovania nariadenia Rady (ES) č. 318/2006 v súvislosti s riadením vnútorného trhu s cukrom a s režimom kvót
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (1), a najmä na jeho článok 40,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (jednotné nariadenie o spoločnej organizácii trhov) (2), najmä na jeho článok 50 ods. 1 v spojení s jeho článkom 4,
keďže:
(1)
Po zavedení konečného a výpočtového systému odovzdávania informácií o cene cukru na účely systému zaznamenávania cien podľa článku 14 nariadenia Komisie (ES) č. 952/2006 z 29. júna 2006 o spôsoboch uplatňovania nariadenia Rady (ES) č. 318/2006 v súvislosti s riadením vnútorného trhu s cukrom a s režimom kvót (3), ktorý pozostáva z odovzdávania informácií o cenách schválenými subjektmi členským štátom a následného odovzdania vnútroštátnych údajov o priemerných cenách členskými štátmi Komisii raz mesačne, je vhodné, aby bol Riadiaci výbor pre spoločnú organizáciu poľnohospodárskych trhov informovaný o priemerných cenách cukru častejšie.
(2)
Na tento účel by sa malo ustanoviť, že Komisia musí informovať Riadiaci výbor pre spoločnú organizáciu poľnohospodárskych trhov o priemerných cenách bieleho cukru, ktorý sa predal na trhu Spoločenstva, každý mesiac. S cieľom zaručiť dôvernosť údajov by však mala pred odovzdaním informácií o cenách Riadiacemu výboru pre spoločnú organizáciu poľnohospodárskych trhov prejsť trojmesačná lehota.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Prvý odsek článku 14 nariadenia (ES) č. 952/2006 sa nahrádza takto:
„Komisia každý mesiac informuje Riadiaci výbor pre spoločnú organizáciu poľnohospodárskych trhov o priemernej cene za biely cukor zaznamenanej počas troch mesiacov, ktoré predchádzajú dátumu odovzdania informácií.“
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. novembra 2009